cyanic-selkie/wikianc huggingface dataset:
পেট্রিয়ট (ওয়ার্ল্ডস অব ফান)
ইতিহাস
পেট্রিয়ট ২০০৫ সালের ৭ই সেপ্টেম্বর তৈরীর ঘোষণা করা হয় এবং এই পার্কটি ঐ সময়ের সব চেয়ে ব্যয় বহুল পার্ক ছিলো । ২০০৫ সালের অক্টোবরে লিফট হিল এর কাজ উন্নয়ণের পূর্বে ট্রান্সফার ট্র্যাক এবং স্টেশন এলাকায় পেট্রিয়ট রোলার কোস্টার এর কাজ শুরু করা হয় । ঠিক তার দুই সপ্তাহ পরে ঐ রোলার কোস্টার এর  উচ্চতার লিফট হিলটির উন্নয়ন কাজ শেষ হয় । রোলার কোস্টারের প্রথম ড্রপ এবং লোপ নির্মানের পর, জিরো-গ্রেভিটি-রোলের গঠন কাজ ২০০৫ সালের মাঝামাঝি সময়ে শেষ করা হয় । ইনক্লায়েন্ট লোপ খন্ডের অবস্থানের ভিত্তি ধরে তৃতীয় ইনভার্সন এবং ইম্মেলম্যান লুপ এর কাজ এক সপ্তাহের মধ্যে সম্পন্ন করা হয় । পেট্রিওটের সকল স্ক্রু এবং প্রয়োজনীয় কার্য সম্পন্ন হওয়ার পর সর্বশেষ অসংযোজিত ট্র্যাক খন্ডটি ২০০৬ সালের ১৩ই জানুয়ারি সকালে সংযোজিত করে ইনভার্টেড রোলার কোস্টারটি সম্পূর্ণ করা হয় ।
প্রাথমিক সকল পরীক্ষা নিরীক্ষা শেষ হলে, ২০০৬ সালের ৮ এপ্রিল সার্বজনীন ভাবে সর্বসধারণের কাছে এই মজাদার আকর্ষণটি উন্মুক্ত করা হয়।
যাত্রার প্রক্রিয়া
স্টেশন ছাড়ার পর, ট্রেনটি বাদিকে ঘুরে উচ্চতায় 'লিফট হিল এর প্রারম্ভ স্থলে গিয়ে পৌছায় । যখন ট্রেনটি লিফট হিল এর চূড়ায় পৌছায় তখন এটি তীক্ষ্ণ ভাবে  উচ্চতা থেকে ড্রপ করে নিচের দিকে   উলম্ব বরাবর লোপিং করে নামতে থাকে ।ট্রেনটি উলম্ব বরাবর লোপ করার পর সামান্য ডানে ঘূরে যায় ।তারপর ট্রেনটি জিরো গ্রেভিটি রোল হয়ে রাস্তা বরাবর ঘুরে যায় । ইম্যালম্যান লোপিং করার পর পেট্রিয়ট ট্রেনটি আগের অবস্থানে চলে যায় । সেখান থেকে আবার ট্রেনটি ইনক্লায়েন্ট লোপিং শুরু করে । তারপর, পেট্রিওট ট্রেন একটি ছোট ইনভার্ট হিলের উপর হয়ে মাটিতে নেমে আসে এবং বামে ঘুরে মূল স্ক্রুতে পোছায় । সেখান থেকে ট্রেন ডান পাশ হয়ে রান ব্রেক করে। পেট্রিয়ট নতুন যাত্রা আরম্ভের জন্য সামান্য বামে ঘুরে এসে স্টেশনে পৌছায় । এই রোলার কোস্টারটি একটি পূর্ণ ঘুর্ণন সম্পন্ন করতে ২ মিনিট ১৮ সেকেন্ড সময় নেয় ।
চড়কি রেলগাড়ি
পেট্রিয়ট তৈরী কাজে দুটি ইস্পাত ও ফেব্রিগ্লাস ট্রেন ব্যবহার করা হয় । এই উপাদান গুলো সুইজারল্যান্ডে উৎপাদিত হয় এবং উপাদান গুলো সুইজারল্যান্ড থেকে জাহাজ হয়ে ক্যানসাস শহরে আসতো । প্রতিটি ট্রেনে ৭টি কার বিদ্যমান । প্রতিটি কারে চারজন চালক ড্রাইভ করতে পারে । মোট কথায় একটি ট্রেনে ২৮ জন চালক ড্রাইভ করতে পারে । চড়কি ট্রেনটি বাহারী ডিজাইন করা ছিলো। ট্রেনের গা ছিলো হলুদ,নীল এবং সাদা রঙের। ট্রেনের বসার আসন এবং হেলান দ্বার দুটই ছিলো লাল রঙের ।
ট্র্যাক
পেট্রিয়ট এর ট্র্যাকটি ছিলো প্রায় লম্বা, লিফটগুলোর উচ্চতা আনুমানিক  চৌড়া এবং এর সহনশীল ওজন ছিলো প্রায় ১,৮৫০,০০০ পাউন্ড(৮৪০,০০০ কেজি) ।  এটি বোটাভিয়ার ক্ল্যারমন্ট স্টিল ফেব্রিকেটর কোম্পানি তৈরী করে । যা বলিজার ও ম্যাবিলার্ডের রোলার কোয়স্টার তৈরীর কাজের জন্য ইস্পাত বাছাই করে লিও স্টিল কোম্পানি ।
ট্র্যাকের রঙ লাল যার সাথে সাদা রঙ মাঝখানের লম্বা সরু পাতকে সৌন্দর্যময় করে তুলে এবং সহায়ক রঙ হিসেবে নীল রঙ দেয়া হয় ।
অভ্যর্থনা
পেত্রিয়ট দেখতে ডর্নে পার্ক ও ওয়াইল্ড ওয়াটার কিংডম এর টেলন রোলার কোস্টার এর মত । এমন মত প্রকাশ করে নিউজপ্লাসনোটস এর সাংবাদিক মাইক(শেষ নাম অজ্ঞাত) । তিনি এর গতি এবং বাহারি চালন ক্ষমতায় মুগ্ধ ছিলেন । পেট্রিওট ট্রেনের মাথা সহ ট্রেনটির সকল অঙ্গ ছিলো স্বয়ংসম্পূর্ণ এবং চালানোর ক্ষেত্রে এটি ছিলো খুব মজাদার ।
প্রাপ্ত পুরস্কার
সার্বজনীন দর্শনে উন্মুক্ত করার ২ বছরের মধ্যে মিথ হকার ওয়ার্ল্ড ওয়াইড বেস্ট রোলার কোস্টার এর ৪৮ তম স্থান অধিকার করে নেয় । এমুসিম্যান্ট টুডে ও গোল্ডেন টিকেট এওয়ার্ড এর মত পুরস্কারের যোগ্যতা অবশ্য এই চড়কি ট্রেনের জোটেনি ।
জুলি মিডোজ
জুলি মিডোজ (জন্ম লিডিয়া লি ; ফেব্রুয়ারি ৩, ১৯৭৪) একজন মার্কিন লেখক, ওয়েব ডিজাইনার এবং প্রাক্তন পর্নোগ্রাফিক অভিনেত্রী, যিনি প্রাপ্তবয়স্ক চলচ্চিত্র শিল্প থেকে অবসর নেওয়ার পরে একজন প্রামাণ্য চলচ্চিত্র নির্মাণ শুরু করেন। তিনি ১৯৯৮ থেকে ২০০৪ সাল পর্যন্ত শিল্পে সক্রিয় ছিলেন এবং কখনও কখনও অভিনেত্রী জুলিয়া স্টিলসের সাথে সাদৃশ্যপূর্ণ বলে মনে করা হয়।
চাঁদের সোডিয়াম পুচ্ছ
চাঁদের সোডিয়াম পরমাণুর একটি "পুচ্ছ" রয়েছে। তবে এই পুচ্ছটি এতই অস্পষ্ট যে খালি চোখে এটিকে শনাক্ত করা যায় না। ১৯৯৮ সালে বোস্টন বিশ্ববিদ্যালয়ের বিজ্ঞানীরা লিওনিড উল্কাবৃষ্টি পর্যবেক্ষণ করতে গিয়ে কয়েক হাজার কিলোমিটার দীর্ঘ এই বৈশিষ্ট্যটি আবিষ্কার করেন।
চন্দ্রপৃষ্ঠ থেকে ক্রমান্বয়ে সোডিয়াম পরমাণু সূক্ষ্ম ধূলার আকারে নির্গত হচ্ছে। এই ক্ষরণের কারণ ফোটন-উদ্দীপিত নিঃসরণ, সৌরবায়ু, কণাক্ষেপণ ও উল্কা সংঘাত। সৌর বিকিরণ চাপে সোডিয়াম পরমাণুগুলি সূর্য দূরে তাড়িত হয়। এর ফলে সূর্যের বিপরীত দিকে একটি দীর্ঘায়িত পুচ্ছের সৃষ্টি হয়।
ক্রমান্বয়ে ছোটো ছোটো উল্কার সঙ্গে সংঘাতের ফলে চাঁদ থেকে একটি স্থায়ী "পুচ্ছ" সৃষ্টি হয়েছে। তবে লিওনিড এটিকে ঘনীভূত করে তোলে। সেই সময় পৃথিবী থেকে এটি স্বাভাবিক অবস্থার চাইতে অধিক পরিমাণে পর্যবেক্ষণযোগ্য হয়ে ওঠে।
ডিম পানি তেলানী
ডিম পানি তেলানি বা সংক্ষেপে ডিম তেলানি হচ্ছে উত্তরবঙ্গের জনপ্রিয় একটি ডিমের তরকারি।
উপকরণ
ডিম, তেল, এলাচ, তেজপাতা, দারুণচিনি, পেঁয়াজকুচি, আদা বাটা, রসুন বাটা, কাঁচামরিচ বাটা, জিরা বাটা, পরিমাণমতো পানি, গরম মসলা বাটা।
প্রক্রিয়া
প্রথমে কড়াইতে তেল দিয়ে ডিম ভেজে নিতে হয়। পরে এলাচ, তেজপাতা, দারুচিনি ও পেঁয়াজকুচি দিয়ে হালকা করে ভাঁজতে হয়। অতঃপর বাটিতে আদা বাটা, রসুন বাটা, কাঁচামরিচ বাটা, জিরা বাটা ও পানি দিয়ে ভালোভাবে গুলিয়ে নেয়া লাগে। এরপর গোলানো মসলা ফ্রাইপ্যানে বা কড়াইয়ে ঢেলে দিতে হয়। ভাজা ডিম দিয়ে কিছুক্ষণ রান্না করে নামিয়ে নিতে হয়। সবশেষে ঝোল ঘন হয়ে এলে তা চুলা থেকে নামিয়ে ফেলতে হয়। গরম ভাত, রুটি, পরোটা বা পোলাওয়ের সঙ্গে ডিমের এই তেলানি পরিবেশন করা যায়।
আখরি স্টেশন (চলচ্চিত্র)
আখরি স্টেশন হচ্ছে ১৯৬৫ সালের একটি পাকিস্তানি উর্দু চলচ্চিত্র যার পরিচালক ছিলেন সুরুর বারাবাংকভি যিনি একই সাথে চলচ্চিত্রটির চিত্রনাট্যও লিখেন এবং প্রযোজনাও করেন; চলচ্চিত্রটির কাহিনী ছিলো হাজরা মাশরুরের লেখা 'পাগলি' নামক ছোটো গল্প থেকে আধারিত। চলচ্চিত্রটিতে মুখ্য ভূমিকায় হারুন এবং রানি ছিলেন, এবং শবনম ছিলেন সহ-ভূমিকায়।
চলচ্চিত্রটির কাহিনী ফৌজিয়া নামের এক তরুণীর জামিল নামের এক প্রকৌশলীর সাথে প্রেম নিয়ে।
কাহিনী
জামিল, একজন তরুণ প্রকৌশলী পূর্ব পাকিস্তান রেলওয়েতে বদলী হয়ে এসেছেন। রেলওয়ে স্টেশনে একজন মানসিক ভাবে অসুস্থ তরুণী প্রায়শই ঘোরাফেরা করে। জামিল জানতে পারে যে তার মানসিক অসুস্থতার পেছনে কাহিনী আছে। তরুণীর বিয়ে বাতিল হয়ে যায় পূর্বে কারণ তার পিতা বরপক্ষের দাবী করা যৌতুক দিতে ব্যর্থ হয়। তার পিতা মারা যায় এবং সে মানসিক ভাবে অসুস্থ হয়ে পড়ে।
রজম
রজম (رجم) একটি আরবী শব্দ যার অর্থ প্রস্তরে নিক্ষেপণ।
ইসলামী আইন অনুসারে ব্যভিচারের ক্ষেত্রে বিবাহিত অপরাধীকে প্রস্তর নিক্ষেপে হত্যা করতে হবে এবং অবিবাহিত অপরাধীকে বেত্রাঘাতের পর নির্বাসনে পাঠানো হবে। অপরাধী নারী না পুরুষ, সেটা বিবেচ্য বিষয় নয়।
রজম বিষয়ক হাদীস
ইবনে মাসউদ (রা.) বলেন- রাসূলুল্লাহ্ (সাল্লাল্লাহু ‘ আলাইহি ওয়া সাল্লাম) বলেছেন:
রজম সম্পর্কে সহীহ মুসলিম শরীফের একটি হাদিস রয়েছে, যেখানে বর্ণনা পাওয়া যায় যে একই ব্যভিচারের অপরাধে শাস্তি হিসেবে এক নারীকে প্রস্তর নিক্ষেপে হত্যা করা হয়েছিল এবং এক পুরুষকে একশ বেত্রাঘাত করে এক বছরের জন্য নির্বাসনে পাঠানো হয়েছিল। সেখানে নারীটি ছিল বিবাহিতা এবং পুরুষটি ছিল অবিবাহিত। সহীহ মুসলিম শরীফের অন্য একটি হাদিসে বলা হয়েছে, "ইয়াহইয়া ইবনে ইয়াহইয়া তামীমী রেওয়ায়েত করেছেন, উবাদাহ ইবনে ছামেত বলেন, রাসূল পাক এরশাদ করেছেন, তোমরা আমার নিকট হতে গ্রহণ কর। তোমরা আমার নিকট হতে গ্রহণ কর। তোমরা আমার নিকট হতে গ্রহণ কর। নিশ্চয়ই আল্লাহ পাক নারীদের জন্য একটি পথ বের করে দিয়েছেন। কোনো অবিবাহিত পুরুষ কোনো অবিবাহিতা নারীর সাথে ব্যভিচার করলে একশ করে বেত্রাঘাত মার এবং এক বছরের জন্য দেশত্যাগী কর। আর বিবাহিত পুরুষ কোনো বিবাহিতা নারীর সাথে ব্যভিচার করলে তাঁদেরকে প্রথমে একশ করে বেত্রাঘাত করে, তারপর প্রস্তর নিক্ষেপে হত্যা কর।"
আলবের্তো ওয়াকো
আলবের্তো হুয়ান ওয়াকো (Alberto Ohaco, ; ১২ জানুয়ারি ১৮৮৯ – ৮ মার্চ ১৯৫০) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আভেয়ানেদা এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
ওয়াকো ১৯১১ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৮ সাল পর্যন্ত তিনি সর্বমোট ১৬ ম্যাচে ৮টি গোল করেছিলেন। তিনি আর্জেন্টিনার হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি রানার-আপ হয়েছিলেন।
আন্তর্জাতিক ফুটবল
ওয়াকো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।
ব্যক্তিগত জীবন
আলবের্তো হুয়ান ওয়াকো ১৮৮৯ সালের ১২ই জানুয়ারি তারিখে আর্জেন্টিনার আভেয়ানেদায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫০ সালের ৮ই মার্চ তারিখে, আর্জেন্টিনার লোমাস দে সামোরায় ৬১ বছর বয়সে তিনি মৃত্যুবরণ করেছেন।
পাক্তিয়া প্যানথার্স
দি পাক্তিয়া প্যানথার্স ( Da Paktyā Tōr Pṛāngān) আফগানিস্তান প্রিমিয়ার লীগ (এপিএল)-এ অংশগ্রহণকারী একটি ফ্র্যাঞ্চাইজ ভিত্তিক ক্রিকেট দল। দলটি খোস্ত প্রদেশের প্রাদেশিক রাজধানী হিসেবে এবং আফগানিস্তানের বৃহত্তম শহর লোয়া পাক্তিকা ভিত্তিক দল হিসেবে প্রতিনিধিত্ব করে থাকে। ২০১৮ সালে আফগানিস্তান ক্রিকেট বোর্ড কর্তৃক আফগানিস্তান প্রিমিয়ার লীগের জন্য দলটি গঠন করা হয়। আসরটির প্রথম মৌসুমে আফগান ওপেনার মোহাম্মাদ শেহজাদ অধিনায়ক হিসেবে দায়িত্ব পালন করেছিলেন এবং দলটির প্রধান কোচ অন্য আরেক প্রাক্তন আফগান ক্রিকেটার দৌলত আহমেদজাই দায়িত্বে ছিলেন।    পাকিস্তানি অলরাউন্ডার শহীদ আফ্রিদি ফ্র্যাঞ্চাইজটির আইকনিক খেলোয়াড় হিসেবে নির্বাচিত হন।
খান মোহাম্মদ ফারাবী
খান মোহাম্মদ ফারাবী (জন্ম: ২৮ জুলাই, ১৯৫২- মৃত্যু: ১৪ মে, ১৯৭৪) ছিলেন একজন বাংলাদেশি কবি ও গদ্যকার।
জন্ম ও শিক্ষা
ফারাবী ২৮ জুলাই, ১৯৫২ তারিখে ব্রাহ্মণবাড়িয়ায় নানা বাড়িতে জন্মগ্রহণ করেন। ১৯৫৮ সালে ভর্তি হন সেইন্ট গ্রেগরি গ্রেগরি স্কুলে। ১৯৬৯ সালে ঢাকা বোর্ডে এসএসসিতে দ্বিতীয় স্থান লাভ করেন। ঢাকা কলেজ থেকে ১৯৭১ সালে (১৯৭২ এ অনুষ্ঠিত) উচ্চমাধ্যমিকে আবারও দ্বিতীয় স্থান অর্জন করেন। এসময় তিনি পূর্ব পাকিস্তান ছাত্র ইউনিয়নের ঢাকা কলেজের সাহিত্য বিষয়ক সম্পাদক ছিলেন। অর্থনীতিতে ভর্তি হয়েছিলেন। স্নাতক ১ম বর্ষ থেকে ২য় বর্ষে ওঠার সময় ১ম হন।
মৃত্যু
১৯৭৪ সালে ক্যান্সার ধরা পড়ে তার। কলকাতা ও লন্ডনে চিকিৎসাও হয়। প্রাণরক্ষার সম্ভাবনা ছিলো না বলে চিকিৎসক তাকে দেশে ফেরত পাঠান। ১৪ মে, ১৯৭৪ তারিখে তিনি মারা যান।
প্রকাশিত গ্রন্থাবলি
প্রকাশিত গ্রন্থ ৪টি। কাব্যগ্রন্থ ‘কবিতা ও অন্যান্য’, প্রবন্ধের বই ‘এক ও অনেক’, একটি নাটক ‘আকাশের ওপারে আকাশ’ ও একটি শিশুতোষ গল্পগ্রন্থ ‘মামার বিয়ের বরযাত্রী’। শেষোক্ত বইটির গল্পগুলো তিনি ষষ্ঠ শ্রেণি থেকে অষ্টম শ্রেণি পড়াকালীন লিখেছিলেন। প্রতিটি বই মরণোত্তর প্রকাশিত।
বানগালা ভাষা
ইতিহাস
লিনগালা ভাষার উত্তর ও পূর্ব অঞ্চলের বিস্তীর্ণ এলাকায়, ভাষাটিতে উপজাতীয় এবং অঞ্চলিক শব্দ মূল লিনগালা শব্দকে প্রতিস্থপিত করছে, এবং সেই অঞ্চলের ভাষাটি আরও মিশ্র-ভাষায় পরিণত হতে থেকেছে, এবং বর্তমানে ঐ অঞ্চলের মিশ্র ভাষাটি একটি আলাদা ভাষা "বানগালা" ভাষা হিসেবে চিহ্নিত হয়েছে।
কিন্তু ১৯৮০'র দশকে লিনগালা ভাষায় অধুনিক সঙ্গীতের ব্যপক উপলব্ধতার করণে, বহু গ্রাম ও শহরের যুব সমাজ লিনগালা ভাষার দিকে ঝুকে পড়েছে এবং বানগালা ভাষাটি একটি ভিন্ন ভাষার মর্যাদা হারিয়ে উপভাষায় পরিণত হয়ে চলেছে।
ইসুরু উদানা
ইসুরু উদানা তিলকারত্না (ඉසුරු උදාන; জন্ম: ১৭ ফেব্রুয়ারি, ১৯৮৮) বালাঙ্গোদায় জন্মগ্রহণকারী প্রথিতযশা শ্রীলঙ্কান পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কার পক্ষে সীমিত ওভারের খেলায় অংশ নিচ্ছেন তিনি। ঘরোয়া প্রথম-শ্রেণীর শ্রীলঙ্কান ক্রিকেটে তামিল ইউনিয়ন ও ওয়েয়াম্বা এবং বাংলাদেশী ক্রিকেটে রাজশাহী কিংসের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলছেন। বামহাতে ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে কার্যকরী ব্যাটিং করে থাকেন ইসুরু উদানা।
শৈশবকাল
ডিএস সেনানায়াকে কলেজের সাবেক ছাত্র তিনি। খেলোয়াড়ী জীবনের শুরুরদিকে নন্দেস্ক্রিপ্টস ক্লাবে যোগ দেন। এরপূর্বেই অবশ্য শ্রীলঙ্কা অনূর্ধ্ব-২০ দলের পক্ষে খেলার জন্যে মনোনীত হয়েছিলেন। এরপর অনূর্ধ্ব-২৩ দলের সদস্যরূপে প্রথম বিভাগ যুব প্রতিযোগিতায় অংশ নিয়েছেন।
প্রতিভাবান বামহাতি ফাস্ট বোলার হিসেবে বৈচিত্র্যপূর্ণ পেস বোলিং করে সকলের মনোযোগের কেন্দ্রবিন্দুতে উপনীত হন। ফলশ্রুতিতে খুব দ্রুত শ্রীলঙ্কার টি২০ দলে তাকে ঠাঁই দেয়া হয়। সীম বোলিংয়ের পাশাপাশি ধীরগতিসম্পন্ন বোলিং করে ব্যাটসম্যানদেরকে বোকা বানাতে উস্তাদ তিনি। এরফলে, শীর্ষ পর্যায়ের ক্রিকেটেও বেশ সফলতার স্বাক্ষর রেখেছেন।
ঘরোয়া ক্রিকেট
আগস্ট ও সেপ্টেম্বর, ২০০৮ সালে শ্রীলঙ্কা এ দলের সদস্যরূপে দক্ষিণ আফ্রিকা গমন করেন। ঐ সফরেই প্রথম-শ্রেণীর ক্রিকেট ও লিস্ট এ ক্রিকেটে অভিষেক পর্ব সম্পন্ন হয় তার। এরপর ২০০৮-০৯ মৌসুমে উভয় স্তরের ক্রিকেটে তামিল ইউনিয়নের পক্ষে খেলতে শুরু করেন। এরপর ওয়েয়াম্বার পক্ষে শ্রীলঙ্কান আন্তঃপ্রাদেশিক ক্রিকেট প্রতিযোগিতায় প্রথম-শ্রেণীর ক্রিকেট ও টুয়েন্টি২০ খেলায় অংশ নেন। তন্মধ্যে, টুয়েন্টি২০ প্রতিযোগিতার চূড়ান্ত খেলায় বাসনাহিরা সাউথের বিপক্ষে ৪/৩১ নিয়ে ম্যান অব দ্য ম্যাচের পুরস্কার লাভ করেন। ঐ খেলায় শীর্ষ পাঁচজন খেলোয়াড়ের চারজনকে তিনি আউট করেছিলেন। ২০০৮-০৯ মৌসুমের আন্তঃপ্রাদেশিক টি২০ প্রতিযোগিতায় শীর্ষস্থানীয় উইকট শিকারীতে পরিণত হয়েছিলেন। এরফলে প্রথমবারের মতো ওয়েয়াম্বা দলকে শিরোপা জয়ে সহায়তা করেন ও প্রথমবারের মতো চ্যাম্পিয়ন্স টুয়েন্টি২০ লীগে দলকে নিয়ে যান। এছাড়াও, প্রতিযোগিতার সেরা খেলোয়াড়ের পুরস্কার লাভ করেন ইসুরু উদানা।
২২ সেপ্টেম্বর, ২০১০ তারিখে চ্যাম্পিয়ন্স লীগ টি২০ প্রতিযোগিতায় ওয়েয়াম্বার প্রতিনিধিত্ব করেন। দুইটি বৈধ ডেলিভারিতে হ্যাট্রিক সম্পন্ন করেন। দ্বিতীয় উইকেট লাভে ম্যাথু সিনক্লেয়ারকে ওয়াইড বলে স্ট্যাম্পিং করে এ বিরল কীর্তি স্থাপন করেন ইসুরু উদানা। এছাড়াও, প্রথম বোলার হিসেবে চ্যাম্পিয়ন্স লীগ টি২০ আসরের ইতিহাসে প্রথম হ্যাট্রিক করার গৌরব অর্জন করেন।
আগস্ট, ২০১২ সালে শ্রীলঙ্কা প্রিমিয়ার লীগে ওয়েয়াম্বা ইউনাইটেডের পক্ষে নিয়মিতভাবে উইকেট লাভের পাশাপাশি অল-রাউন্ড ক্রীড়ানৈপুণ্য প্রদর্শন করেন। সেমি-ফাইনালে ইউভা নেক্সটের বিপক্ষে ৪২ রান তুলেন। এক পর্যায়ে দলীয় সংগ্রহ ২৭/৭ থাকা অবস্থায় দলকে টেনে ১৫১/৮ নিয়ে যান ও অসম্ভব লক্ষ্যমাত্রা পূরণে সক্ষমতা দেখান। ঐ খেলায় আজহার মাহমুদের সাথে ৮ম উইকেটে ১২০ রান তুলে নতুন রেকর্ড গড়েন।
আন্তর্জাতিক ক্রিকেট
ইংল্যান্ডে অনুষ্ঠিত ২০০৯ সালের আইসিসি বিশ্ব টি২০ প্রতিযোগিতায় শ্রীলঙ্কার পক্ষে খেলার জন্যে মনোনীত হন। দলকে প্রতিযোগিতার চূড়ান্ত খেলায় নিয়ে যেতে প্রভূতঃ ভূমিকা রাখেন। ৮ জুন, ২০০৯ তারিখে অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষেক হয় তার। ঐ প্রতিযোগিতায় শ্রীলঙ্কার পক্ষে সাত খেলার পাঁচটিতে অংশগ্রহণ ছিল তার। তন্মধ্যে, চূড়ান্ত খেলায় পাকিস্তানের বিপক্ষে তার দল পরাজিত হয়েছিল। তবে, ২০১০ সালের বিশ্ব টি২০ খেলায় তার অংশগ্রহণের সুযোগ হয়নি। এরপর থেকে ২০১৭ সাল পর্যন্ত প্রায়শঃই জাতীয় দল নির্বাচকমণ্ডলীর উপেক্ষার পাত্রে পরিণত হয়েছেন।
ঘরোয়া ক্রিকেটে যথেষ্ট সফলতা পেলেও আন্তর্জাতিক পর্যায়ে ঐ ধারাবাহিকতা রক্ষা করতে পারেননি। ফলে, ২০০৯ সালে নিজ দেশে পাকিস্তানের বিপক্ষে খেলার পর দলের বাইরে অবস্থান করতে হয়। তবে, স্বদেশে পাকিস্তানের বিপক্ষে খেলার জন্যে ২০১২ সালে অশান্ত ডিমেলের নেতৃত্বে দল নির্বাচকমণ্ডলী পুনরায় তাকে শ্রীলঙ্কা দলে যোগদানের আমন্ত্রণ জানায়। এর পরপরই ভারত দলের বিপক্ষে ওডিআই খেলার সুযোগ পান। তবে, বল হাতে ব্যর্থ হয়েছিলেন। ঐ সিরিজে কেবলমাত্র গৌতম গম্ভীরকে সরাসরি রান আউটের মাধ্যমে বিদায় করাই গুরুত্বপূর্ণ অবদান রাখেন।
বেশ কয়েকবছর আন্তর্জাতিক ক্রিকেট অঙ্গন থেকে দূরে থাকার পর ২০১৬ সালে নিউজিল্যান্ড গমনের সুযোগ পান। দ্বিতীয় টি২০আইয়ে প্রথম কয়েক বলেই অত্যন্ত সুন্দর ক্রীড়াশৈলী প্রদর্শন করেছিলেন। ইউদানার বলে মার্টিন গাপটিলের সহজ ক্যাচ থিসারা পেরেরা তালুবন্দী করতে পারেননি। এরপর নিউজিল্যান্ডীয় ব্যাটসম্যানদের হাতে ধবলধোলাইয়ের শিকার হন তিনি। তিন ওভারে ৩৪ রান খরচ করতে হয় তাকে। খেলার ১০ম ওভারেই জয়ের বন্দরে পৌঁছে নিউজিল্যান্ড দল ৯ উইকেটের সহজ জয় পায়। মে, ২০১৮ সালে শ্রীলঙ্কা ক্রিকেট কর্তৃক ২০১৮-১৯ মৌসুমকে ঘিরে ৩৩জন ক্রিকেটারকে জাতীয় পর্যায়ে চুক্তিবদ্ধ করা হয়। এতে তিনিও যুক্ত হন।
দক্ষিণ আফ্রিকা গমন
মার্চ, ২০১৯ সালে দক্ষিণ আফ্রিকা গমন করেন। ১৩ মার্চ, ২০১৯ তারিখে সিরিজের চতুর্থ ওডিআইয়ে স্বাগতিক দক্ষিণ আফ্রিকা দলের বিপক্ষে দূর্দান্ত ক্রীড়া নৈপুণ্যের স্বাক্ষর রাখেন। কাসুন রজিতার সাথে ১০ম উইকেটে শ্রীলঙ্কার পক্ষে ওডিআইয়ে সর্বোচ্চ রানের জুটি গড়েন। নিজে করেন ৫৮ রান। এরফলে তার দল ১৮৯ রান তুলতে সমর্থ হয়। ২২ মার্চ, ২০১৯ তারিখে স্বাগতিক দক্ষিণ আফ্রিকার বিপক্ষে অনুষ্ঠিত টুয়েন্টি২০ আন্তর্জাতিকে অংশ নেন। ঐ খেলায় আট নম্বরে ব্যাটিংয়ে নেমে ব্যক্তিগত সর্বোচ্চ ৮৪ রান তুলে নতুন বিশ্ব রেকর্ড গড়েন।
এপ্রিল, ২০১৯ সালে শ্রীলঙ্কা ক্রিকেট কর্তৃক ইংল্যান্ডে অনুষ্ঠিতব্য ২০১৯ সালের ক্রিকেট বিশ্বকাপের জন্য শ্রীলঙ্কা দলের ১৫-সদস্যের তালিকা ঘোষণা করা হয়। এতে তিনিও দলের অন্যতম সদস্যরূপ অন্তর্ভুক্ত হন।
মেরুদণ্ডী প্রাণী
মেরুদণ্ডী প্রাণী অথবা ভার্টিব্রেটস (Vertebrates) হল ভার্টিব্রেট উপ-পর্বের অন্তর্গত। যাদের শরীরে কতকগুলি কশেরুকা বা ভার্টিব্রার সমন্বয়ে গঠিত মেরুদণ্ড থাকে।
আধুনিক শ্রেনিবিন্যাস অনুযায়ী ভার্টিব্র্যাটা ২টি সুপার শ্রেণিতে এ বিভক্ত। যথাঃ
অগ্নাথা/সাইক্লোস্টোমাটা দুই ভাগে এ বিভক্ত। যথাঃ ১.মাইক্সিনি ২.পেট্রোমাইজোনটিডা।
আবার,গনাথোস্টোমাটা কে ৭টি শ্রেণীতে অন্তর্ভুক্ত করা হয়েছে।
উৎপত্তি
মেরুদণ্ডী শব্দটি ল্যাটিন শব্দ ভার্টিব্রাটাস (প্লিনি) থেকে এসেছে, যার অর্থ মেরুদণ্ডের সংযোগস্থল।
মেরুদণ্ডী শব্দটি ভার্টিব্রা শব্দ থেকে উদ্ভূত হয়েছে, যা মেরুদণ্ডের স্তম্ভের যে কোনো হাড় বা অংশকে বোঝায়।
শারীরস্থান এবং অঙ্গসংস্থানবিদ্যা
সমস্ত মেরুদন্ডী মৌলিক কর্ডেট বডি প্ল্যানের সাথে তৈরি: একটি শক্ত রড প্রাণীর দৈর্ঘ্যের (কশেরুকার কলাম এবং/অথবা নোটোকর্ড ), এর উপরে স্নায়ু টিস্যুর একটি ফাঁপা নল (মেরুদন্ড) এবং নীচে গ্যাস্ট্রোইনটেস্টাইনাল ট্র্যাক্ট।
সমস্ত মেরুদণ্ডী প্রাণীর মধ্যে, মুখটি প্রাণীর সামনের প্রান্তে বা ঠিক নীচে পাওয়া যায়, যখন মলদ্বার শরীরের শেষের আগে বাইরের দিকে খোলে।মলদ্বারের পরে অবিরত শরীরের অবশিষ্ট অংশ কশেরুকা এবং মেরুদণ্ডের সাথে একটি লেজ গঠন করে, কিন্তু অন্ত্র নেই।
ভার্টিব্রাল কলাম
মেরুদণ্ডের সংজ্ঞায়িত বৈশিষ্ট্য হ'ল মেরুদণ্ডের কলাম, যেখানে সমস্ত কর্ডেটে পাওয়া নটোকর্ড (একটি অভিন্ন গঠনের শক্ত রড) মোবাইল জয়েন্টগুলি (ইন্টারভার্টেব্রাল ডিস্ক, ভ্রূণগতভাবে প্রাপ্ত) দ্বারা পৃথক করা শক্ত উপাদানগুলির (কশেরুকা) একটি খণ্ডিত সিরিজ দ্বারা প্রতিস্থাপিত হয়েছে এবং বিবর্তনীয়ভাবে নোটকর্ড থেকে)।
যাইহোক, কিছু মেরুদণ্ডী প্রাণী দ্বিতীয়ভাবে এই শারীরস্থান হারিয়ে ফেলেছে, নটোকর্ডকে প্রাপ্তবয়স্ক অবস্থায় ধরে রেখেছে, যেমন স্টার্জন এবং কোয়েলাক্যান্থ ।জাভেদ মেরুদন্ডীকে জোড়াযুক্ত উপাঙ্গ (পাখনা বা পা, যা দ্বিতীয়ত হারিয়ে যেতে পারে) দ্বারা চিহ্নিত করা হয়, তবে একটি প্রাণী মেরুদণ্ডী হওয়ার জন্য এই বৈশিষ্ট্যের প্রয়োজন হয় না।
ফুলকা
সমস্ত বেসাল মেরুদণ্ডী ফুলকা দিয়ে শ্বাস নেয়।ফুলকাগুলি মাথার ঠিক পিছনে বহন করা হয়, গলবিল থেকে বাইরের দিকের খোলার একটি সিরিজের পিছনের প্রান্তের সীমানায়।প্রতিটি ফুলকা একটি কার্টিলাজেনাস বা অস্থি ফুলকা খিলান দ্বারা উন্নীত। অস্থি মাছে তিন জোড়া খিলান থাকে, কার্টিলাজিনাস মাছে পাঁচ থেকে সাত জোড়া থাকে, আর আদিম চোয়ালবিহীন মাছে সাত জোড়া থাকে।নিঃসন্দেহে মেরুদণ্ডী পূর্বপুরুষের এর চেয়ে বেশি খিলান ছিল, কারণ তাদের কিছু কর্ডেট আত্মীয়দের ৫০ জোড়া ফুলকা রয়েছে।
উভচর এবং কিছু আদিম অস্থি মাছের মধ্যে, লার্ভা বাহ্যিক ফুলকা বহন করে, ফুলকা খিলান থেকে শাখা বিচ্ছিন্ন হয়। প্রাপ্তবয়স্ক অবস্থায় এগুলি হ্রাস পায়, মাছের ফুলকা এবং বেশিরভাগ উভচর প্রাণীর ফুসফুসের দ্বারা তাদের শ্বাস গ্রহনভার গ্রহণ করা হয়।কিছু উভচর প্রাপ্তবয়স্ক অবস্থায় বাহ্যিক লার্ভা ফুলকা ধরে রাখে, মাছের মধ্যে দেখা যায় জটিল অভ্যন্তরীণ ফুলকা সিস্টেমটি টেট্রাপডের বিবর্তনের খুব প্রথম দিকে অপরিবর্তনীয়ভাবে হারিয়ে গেছে।
যদিও প্রাপ্ত বেশিরভাগ মেরুদণ্ডী প্রাণীদের ফুলকা নেই, ফুলকা খিলানগুলি ভ্রূণের বিকাশের সময় তৈরি হয় এবং এটি অপরিহার্য কাঠামোর ভিত্তি তৈরি করে যেমন চোয়াল, থাইরয়েড গ্রন্থি, স্বরযন্ত্র, কলুমেলা ( স্তন্যপায়ী প্রাণীর স্টেপের সাথে সম্পর্কিত) এবং স্তন্যপায়ী প্রাণীদের মধ্যে, ম্যালিউস(মধ্য কানের একটি ছোট হাড় যা কানের পর্দার কম্পন ইনকাসে প্রেরণ করে)এবং ইনকাস(মধ্যকর্ণে একটি ছোট অ্যাভিল-আকৃতির হাড়, ম্যালিয়াস এবং স্টেপসের মধ্যে কম্পন প্রেরণ করে)।.
কেন্দ্রীয় স্নায়ুতন্ত্র
মেরুদণ্ডী প্রাণীদের কেন্দ্রীয় স্নায়ুতন্ত্র প্রাণীর দৈর্ঘ্য বরাবর চলমান একটি ফাঁপা নার্ভ কর্ডের উপর ভিত্তি করে তৈরি।মেরুদণ্ডী প্রাণীদের জন্য বিশেষ গুরুত্ব এবং অনন্য হল নিউরাল ক্রেস্ট কোষের উপস্থিতি।এগুলি স্টেম কোষের পূর্বপুরুষ, এবং সেলুলার উপাদানগুলির কাজগুলিকে সমন্বয় করার জন্য গুরুত্বপূর্ণ। স্নায়ু ক্রেস্ট কোষগুলি বিকাশের সময় স্নায়ু কর্ড থেকে শরীরের মধ্যে স্থানান্তরিত হয় এবং নিউরাল গ্যাংলিয়া এবং চোয়াল এবং মাথার খুলির মতো কাঠামো গঠন শুরু করে।
মেরুদণ্ডী প্রাণীই একমাত্র কর্ডেট গ্রুপ যাদের নিউরাল সিফালাইজেশন, মাথার মধ্যে মস্তিষ্কের ক্রিয়াকলাপের ঘনত্ব।স্নায়ু কর্ডের পূর্ববর্তী প্রান্তের সামান্য ফোলা ল্যান্সলেটে পাওয়া যায়, একটি কর্ডেট, যদিও এতে মেরুদণ্ডী প্রাণীদের তুলনায় চোখ এবং অন্যান্য জটিল ইন্দ্রিয় অঙ্গের অভাব রয়েছে।
একটি পেরিফেরাল স্নায়ুতন্ত্র স্নায়ু কর্ড থেকে বেরিয়ে বিভিন্ন সিস্টেমকে অভ্যন্তরীণ করে তোলে।নার্ভ টিউবের সামনের প্রান্তটি দেয়াল পুরু করে প্রসারিত হয় এবং মেরুদন্ডের কেন্দ্রীয় খালটি তিনটি প্রাথমিক মস্তিষ্কের ভেসিকেলে বিস্তৃত হয়: প্রোসেনসেফালন (ফোরব্রেন), মেসেনসেফালন (মিডব্রেন) এবং রম্বেন্সফেলন (হিন্ডব্রেন), আরও পার্থক্য করা হয়। বিভিন্ন মেরুদণ্ডী গোষ্ঠী। হাগফিশ ব্যতীত, মধ্যমস্তিক থেকে আউটগ্রোথের চারপাশে দুটি পার্শ্বীয়ভাবে স্থাপন করা চোখ তৈরি হয়, যদিও এটি একটি গৌণ ক্ষতি হতে পারে। অগ্র মস্তিষ্ক ভালভাবে বিকশিত এবং বেশিরভাগ টেট্রাপডে উপবিভক্ত, যখন মিডব্রেন অনেক মাছ এবং কিছু স্যালামান্ডারে আধিপত্য বিস্তার করে।স্তন্যপায়ী প্রাণীদের সেরিব্রাল গোলার্ধের মতো গোলার্ধের জন্ম দেয়, অগ্রমস্তিকের ভেসিকেলগুলি সাধারণত জোড়া থাকে।
কেন্দ্রীয় স্নায়ুতন্ত্রের ফলস্বরূপ শারীরস্থান, একটি একক ফাঁপা নার্ভ কর্ডের সাথে একটি সিরিজ (প্রায়শই জোড়াযুক্ত) ভেসিকল দ্বারা শীর্ষে থাকে, মেরুদণ্ডী প্রাণীদের জন্য অনন্য।পোকামাকড়, মাকড়সা এবং স্কুইডের মতো সু-বিকশিত মস্তিষ্কের সমস্ত অমেরুদণ্ডী প্রাণীদের মুখের বা অন্ত্রের প্রতিটি পাশে একটি বিভক্ত মস্তিষ্কের স্টেম সহ গ্যাংলিয়নের পৃষ্ঠীয় সিস্টেমের পরিবর্তে একটি ভেন্ট্রাল থাকে।
আণবিক স্বাক্ষর
মেরুদন্ডী প্রাণীদের সংজ্ঞায়িত করার জন্য ব্যবহৃত রূপগত বৈশিষ্ট্যগুলি ছাড়াও (যেমন একটি নোটোকর্টর্ডের উপস্থিতি, নোটোকর্ড থেকে একটি ভার্টিব্রাল কলামের বিকাশ, একটি ডর্সাল নার্ভ কর্ড, ফ্যারেঞ্জিয়াল গিলস, একটি পোস্ট-অ্যানাল লেজ, ইত্যাদি), প্রোটিন সিকোয়েন্সে সংরক্ষিত স্বাক্ষর ইনডেলস (সিএসআই) নামে পরিচিত আণবিক মার্কারগুলি সনাক্ত করা হয়েছে এবং সাবফিলাম ভার্টেব্রাটের জন্য পৃথক মানদণ্ড সরবরাহ করে। বিশেষত, নিম্নলিখিত প্রোটিনের মধ্যে ৫টি CSI: প্রোটিন সংশ্লেষণ প্রসারণ ফ্যাক্টর-২ (ইএফ-2), ইউক্যারিওটিক ট্রান্সলেশনাল ইনিশিয়েশন ফ্যাক্টর ৩ (ইউক আই এফ-৩), অ্যাডেনোসিন কিনেস (এডিকে) এবং ইউবিকুইটিন কার্বক্সিল-টার্মিনাল হাইড্রোলেস সম্পর্কিত একটি প্রোটিন একচেটিয়াভাবে সমস্ত মেরুদন্ডী প্রাণী দ্বারা ভাগ করা হয় এবং নির্ভরযোগ্যভাবে তাদের অন্যান্য সমস্ত মেটাজোয়ান থেকে পৃথক করে। এই প্রোটিন সিকোয়েন্সের সিএসআইগুলি মেরুদণ্ডী প্রাণীদের মধ্যে কার্যকরীভাবে গুরুত্বপূর্ণ ভূমিকা পালন করবে বলে ভবিষ্যদ্বাণী করা হয়।
বাহ্যিক সম্পর্ক
মূলত, "নোটোকর্ডাটা হাইপোথিসিস" পরামর্শ দেয় যে সেফালোকর্ডাটা হল ক্রানিয়াটা (ভারটিব্রেটা) এর বোন ট্যাক্সন ।নোটোকর্ডাটা নামে পরিচিত এই দলটিকে টুনিকাটা (ইউরোচোর্ডাটা) এর বোন গ্রুপ হিসাবে রাখা হয়েছিল।যদিও এটি একসময় অগ্রণী হাইপোথিসিস ছিল, ২০০৬ সাল থেকে অধ্যয়ন বৃহৎ সিকোয়েন্সিং ডেটাসেট বিশ্লেষণ করে অলফ্যাক্টরস (টিউনিকেটস + মেরুদণ্ড) একটি মনোফাইলেটিক ক্লেড হিসেবে দৃঢ়ভাবে সমর্থন করে,  এবং সিফালোচর্ডাটাকে বোন-গ্রুপ হিসেবে স্থাপন করে। অলফ্যাক্টরস (" ওলফ্যাক্টরস হাইপোথিসিস " নামে পরিচিত)।কর্ডেট হিসাবে, তারা সকলেই একটি নটোকর্ডের উপস্থিতি ভাগ করে নেয়, অন্তত তাদের জীবনচক্রের একটি পর্যায়ে।
নিচের ক্ল্যাডোগ্রামটি ওলফ্যাক্টরস (মেরুদণ্ডী এবং টিউনিকেট) এবং সেফালোকর্ডাটার মধ্যে পদ্ধতিগত সম্পর্কের সংক্ষিপ্তসার করে।
প্রথম মেরুদণ্ডী প্রাণী
মেরুদন্ডী প্রাণীর উৎপত্তি প্রায় ৫৩৫ মিলিয়ন বছর আগে ক্যামব্রিয়ান বিস্ফোরণের সময়, যা জীব বৈচিত্র্যের বৃদ্ধি দেখেছিল।প্রাচীনতম পরিচিত মেরুদণ্ডীকে ঝোংজিয়ানিচথিস বলে মনে করা হয়। অনেক প্রারম্ভিক মেরুদণ্ডের মধ্যে একটি হল হাইকোইথিস এরকাইকুনেনসিস ।ক্যামব্রিয়ানে আধিপত্য বিস্তারকারী অন্যান্য প্রাণীর বিপরীতে, এই গোষ্ঠীগুলির মৌলিক মেরুদণ্ডী দেহ পরিকল্পনা ছিল: একটি নটোকর্ড, প্রাথমিক কশেরুকা, এবং একটি সুনির্দিষ্ট মাথা এবং লেজ। এই সমস্ত প্রাথমিক মেরুদণ্ডী প্রাণীদের সাধারণ অর্থে চোয়ালের অভাব ছিল এবং তারা সমুদ্রতলের কাছাকাছি ফিল্টার খাওয়ানোর উপর নির্ভর করত।  অনিশ্চিত ফাইলোজেনির একটি মেরুদণ্ডী গোষ্ঠী, ছোট ঈলের মতো কনোডন্ট, ক্যামব্রিয়ানের শেষ থেকে ট্রায়াসিকের শেষ পর্যন্ত তাদের জোড়াযুক্ত দাঁতের অংশগুলির মাইক্রোফসিল থেকে পরিচিত।
মাছ থেকে উভচর পর্যন্ত
প্রথম চোয়ালবিশিষ্ট মেরুদন্ডী হয়তো অর্ডোভিসিয়ানের শেষ দিকে (~৪৪৫ মায়া) আবির্ভূত হয়েছিল এবং ডেভোনিয়ানে সাধারণ হয়ে ওঠে, যা প্রায়ই "মাছের যুগ" নামে পরিচিত। অস্থি মাছের দুটি দল, অ্যাক্টিনোপটেরিগি এবং সারকোপ্টেরিগি, বিবর্তিত হয়েছে এবং সাধারণ হয়ে উঠেছে। ডেভোনিয়ানরা ল্যাম্প্রে এবং হ্যাগফিশের জন্য বাদে কার্যত সমস্ত চোয়ালবিহীন মাছের মৃত্যুও দেখেছিল, সেইসাথে প্লাকোডার্মি, সাঁজোয়া মাছের একটি দল যা সেই সময়কালের শেষের দিকের সিলুরিয়ান এবং সেইসাথে ইউরিপ্টেরিড, পূর্ববর্তী প্রভাবশালী প্রাণীদের উপর আধিপত্য বিস্তার করেছিল। সিলুরিয়ান, এবং অ্যানোমালোক্যারিডস ।ডেভোনিয়ানের মাঝামাঝি সময়ে, বেশ কয়েকটি খরা এবং অ্যানোক্সিক ঘটনা এবং সেইসাথে মহাসাগরীয় প্রতিযোগিতা সারকোপ্টেরিগির একটি বংশকে জল ছেড়ে দেওয়ার দিকে পরিচালিত করবে, অবশেষে পরবর্তী কার্বোনিফেরাসে নিজেদেরকে স্থলজ টেট্রাপড হিসাবে প্রতিষ্ঠিত করবে।
মেসোজোয়িক মেরুদণ্ডী প্রাণী
কার্বোনিফেরাস সময়ের প্রথম দিকে অ্যামনিওটগুলি উভচর টেট্রাপড থেকে শাখা তৈরি করে।দেরী প্যালিওজোইক, পার্মিয়ানের সময় সিনাপসিড অ্যামনিওটগুলি প্রভাবশালী ছিল, যখন মেসোজোয়িক সময়ে ডায়াপসিড অ্যামনিওটগুলি প্রভাবশালী হয়ে ওঠে।সমুদ্রে, টেলিওস্ট এবং হাঙ্গর প্রভাবশালী হয়ে ওঠে।সাইনোডন্ট নামক মেসোথার্মিক সিনাপসিডগুলি এন্ডোথার্মিক স্তন্যপায়ী প্রাণীর জন্ম দেয় এবং ডাইনোসর নামক ডায়াপসিডগুলি অবশেষে জুরাসিক উভয় ক্ষেত্রেই এন্ডোথার্মিক পাখির জন্ম দেয়। ক্রিটেসিয়াসের শেষের দিকে পাখি ছাড়া সব ডাইনোসর বিলুপ্ত হয়ে যাওয়ার পর, পাখি এবং স্তন্যপায়ী প্রাণীরা তাদের কুলুঙ্গিগুলিকে বৈচিত্র্যময় করে পূর্ণ করে।
মেসোজোয়িকের পরে
সেনোজোয়িক বিশ্বে অস্থি মাছ, উভচর, সরীসৃপ, পাখি এবং স্তন্যপায়ী প্রাণীর ব্যাপক বৈচিত্র্য দেখা গেছে।
শ্রেণীবিভাগ
প্রাণীদের শ্রেণীবিভাগ করার বিভিন্ন উপায় রয়েছে।বিবর্তনীয় পদ্ধতিগত শারীরস্থান, শারীরবৃত্তবিদ্যা এবং বিবর্তনীয় ইতিহাসের উপর নির্ভর করে, যা শারীরস্থানের মিল এবং যদি সম্ভব হয়, জীবের জেনেটিক্স দ্বারা নির্ধারিত হয়।ফাইলোজেনেটিক শ্রেণিবিন্যাস করা হয় শুধুমাত্র ফাইলোজেনির উপর ভিত্তি করে। বিবর্তনীয় পদ্ধতিগত একটি সংক্ষিপ্ত বিবরণ দেয়; ফাইলোজেনেটিক সিস্টেমেটিক্স বিস্তারিত বিবরণ দেয়।এইভাবে দুটি সিস্টেম বিরোধিতার পরিবর্তে পরিপূরক।
ঐতিহ্যগত শ্রেণীবিভাগ
প্রচলিত শ্রেণীবিভাগে স্থূল শারীরবৃত্তীয় এবং শারীরবৃত্তীয় বৈশিষ্ট্যের ঐতিহ্যগত ব্যাখ্যার ভিত্তিতে জীবিত মেরুদন্ডীকে সাতটি শ্রেণীতে বিভক্ত করা হয়েছে।এই শ্রেণিবিন্যাসটি স্কুলের পাঠ্যপুস্তক, সাধারন বর্ণনা, অ-বিশেষজ্ঞ এবং জনপ্রিয় রচনাগুলিতে সবচেয়ে বেশি দেখা যায়।বর্তমান মেরুদণ্ডী প্রাণী হল:
এগুলি ছাড়াও, বিলুপ্ত সাঁজোয়া মাছের দুটি শ্রেণী রয়েছে, প্লাকোডার্মি এবং অ্যাকানথোদি, উভয়কেই প্যারাফাইলেটিক বলে মনে করা হয়।
মেরুদণ্ডী প্রাণীদের শ্রেণীবিভাগ করার অন্যান্য উপায় তৈরি করা হয়েছে, বিশেষ করে প্রাথমিক উভচর এবং সরীসৃপের ফাইলোজেনির উপর জোর দিয়ে।Janvier (1981, 1997) এর উপর ভিত্তি করে একটি উদাহরণ, Shu et al. (2003), এবং Benton (2004) এখানে দেওয়া হয়েছে († = বিলুপ্ত ):
ফাইলোজেনেটিক সম্পর্ক
ফাইলোজেনেটিক শ্রেণীবিন্যাসে, প্রাণীদের মধ্যে সম্পর্কগুলিকে সাধারণত র‌্যাঙ্কে ভাগ করা হয় না তবে একটি নেস্টেড "ফ্যামিলি ট্রি" হিসাবে চিত্রিত করা হয় যা একটি ফাইলোজেনেটিক ট্রি হিসাবে পরিচিত।নীচের ক্ল্যাডোগ্রামটি ফিলিপ জানভিয়ার এবং অন্যান্যদের দ্বারা ট্রি অফ লাইফ ওয়েব প্রজেক্ট এবং ডেলসুক এট আল।, এবং পরিপূরক (, এবং এর উপর ভিত্তি করে) সংকলিত গবেষণার উপর ভিত্তি করে।একটি ছোরা (†) একটি বিলুপ্ত ক্লেডকে বোঝায়, যেখানে অন্যান্য সমস্ত ক্লেডের জীবিত বংশধর রয়েছে।
উল্লেখ্য যে, উপরের ক্ল্যাডোগ্রামে যেমন দেখানো হয়েছে, †" Acanthodii " ("স্পাইনি হাঙ্গর") কে প্যারাফাইলেটিক বা পলিফাইলেটিক গ্রুপ হিসেবে দেখানো হয়েছে, কিছু ট্যাক্সা কার্টিলাজিনাস মাছের সাথে ঘনিষ্ঠভাবে সম্পর্কিত, অন্যরা হাড়ের সাথে ঘনিষ্ঠভাবে সম্পর্কিত। মাছ, আবার অন্যদের জীবন গাছের উপর আরো বেসাল হচ্ছে। একইভাবে, †" অস্ট্রাকোডার্মি" (সাঁজওয়ালা চোয়ালবিহীন মাছ) এবং †" প্ল্যাকোডার্মি" (সাঁজওয়ালা চোয়ালযুক্ত মাছ) আর মনোফাইলেটিক গোষ্ঠী হিসেবে বিবেচিত হয় না।
এছাড়াও মনে রাখবেন যে Teleostei ( Neopterygii ) এবং Tetrapoda ( উভচর, স্তন্যপায়ী প্রাণী, সরীসৃপ, পাখি ) প্রত্যেকেই আজকের মেরুদণ্ডী বৈচিত্র্যের প্রায় 50% তৈরি করে, যখন অন্য সমস্ত গোষ্ঠী হয় বিলুপ্ত বা বিরল৷পরবর্তী ক্ল্যাডোগ্রামটি টেট্রাপডের বিদ্যমান ক্লেড (চার অঙ্গবিশিষ্ট মেরুদণ্ড) এবং বিলুপ্ত (†) গোষ্ঠীর একটি নির্বাচন দেখায়: উল্লেখ্য যে সরীসৃপ-সদৃশ উভচর প্রাণী, স্তন্যপায়ী প্রাণীর মতো সরীসৃপ এবং নন-এভিয়ান ডাইনোসর সবই প্যারাফাইলেটিক ।
জীবনের মেরুদণ্ডী গাছে হ্যাগফিশের স্থাপন বিতর্কিত হয়েছে।তাদের সঠিক কশেরুকার অভাব (অন্যান্য বৈশিষ্ট্যগুলির মধ্যে ল্যাম্প্রে এবং চোয়ালযুক্ত মেরুদণ্ডে পাওয়া যায়) তাদের মেরুদণ্ডের বাইরে রাখার জন্য অঙ্গসংস্থানবিদ্যার উপর ভিত্তি করে ফাইলোজেনেটিক বিশ্লেষণের নেতৃত্ব দেয়।আণবিক তথ্য, তবে, ইঙ্গিত করে যে তারা ল্যাম্প্রের সাথে ঘনিষ্ঠভাবে সম্পর্কিত মেরুদণ্ডী প্রাণী।মিয়াশিতা এট আল দ্বারা একটি গবেষণা। (২০১৯), দুটি ধরনের বিশ্লেষণকে 'পুনর্মিলন' করেছে কারণ এটি শুধুমাত্র রূপগত ডেটা ব্যবহার করে সাইক্লোস্টোমাটা হাইপোথিসিসকে সমর্থন করে।
বিদ্যমান প্রজাতির সংখ্যা
বর্ণিত মেরুদণ্ডী প্রজাতির সংখ্যা টেট্রাপড এবং মাছের মধ্যে বিভক্ত।নিম্নলিখিত সারণীতে (আই ইউ সি এন) রেড লিস্ট অফ থ্রেটেনড প্রজাতি, ২০১৪.৩-তে অনুমান করা প্রতিটি মেরুদণ্ডী শ্রেণীর জন্য বর্ণিত বিদ্যমান প্রজাতির সংখ্যা তালিকাভুক্ত করা হয়েছে।
(আই ইউ সি এন) অনুমান করে যে ১,৩০৫,০৭৫ টি বিদ্যমান অমেরুদণ্ডী প্রজাতির বর্ণনা করা হয়েছে, যার অর্থ বিশ্বের বর্ণিত প্রাণী প্রজাতির ৫% এরও কম মেরুদণ্ডী প্রাণী।
মেরুদণ্ডী প্রজাতির তথ্যশালা
নিম্নলিখিত তথ্যশালাগুলি মেরুদণ্ডী প্রজাতির আপ-টু-ডেট তালিকা বজায় রাখে:
প্রজনন পদ্ধতি
প্রায় সব মেরুদণ্ডী যৌন প্রজননের মাধ্যমে বংশবৃদ্ধি করে।তারা মিয়োসিস দ্বারা হ্যাপ্লয়েড গ্যামেট তৈরি করে।ছোট, গতিশীল গ্যামেটগুলি শুক্রাণু এবং বৃহত্তর, নন-মোটাইল গেমেটগুলি ডিম্বাণু।এইগুলি নিষিক্তকরণ প্রক্রিয়ার মাধ্যমে ডিপ্লয়েড জাইগোট গঠন করে, যা নতুন ব্যক্তিতে বিকশিত হয়।
ইনব্রিডিং
যৌন প্রজননের সময়, নিকটাত্মীয়ের সাথে সঙ্গম ( ইনব্রিডিং ) প্রায়ই ইনব্রিডিং ডিপ্রেশনের দিকে নিয়ে যায়।অপ্রজনন বিষণ্নতা বিবেচিত হয় মূলত ক্ষতিকারক রিসেসিভ মিউটেশনের প্রকাশের কারণে। অনেক মেরুদণ্ডী প্রজাতির মধ্যে অপ্রজননের প্রভাব অধ্যয়ন করা হয়েছে।
১১টি ছোট প্রাণী প্রজাতির মধ্যে কিশোর মৃত্যুহার বৃদ্ধির জন্য অপ্রজনন লক্ষ্য করা গেছে।
পোষা কুকুরের জন্য একটি সাধারণ প্রজনন অভ্যাস হল ঘনিষ্ঠ আত্মীয়দের মধ্যে মিলন (যেমন অর্ধেক এবং পূর্ণ ভাইবোনের মধ্যে)। এই অভ্যাসটি সাধারণত লিটারের আকার হ্রাস এবং কুকুরের বেঁচে থাকা সহ প্রজনন সাফল্যের পরিমাপের উপর নেতিবাচক প্রভাব ফেলে।
পাখিদের মধ্যে অযৌক্তিক মিলনের ফলে ইনব্রিডিং ডিপ্রেশনের কারণে মারাত্মক ফিটনেস খরচ হয় (যেমন ডিমের হ্যাচেবিলিটি হ্রাস এবং বংশের বেঁচে থাকা হ্রাস)।
ইনব্রিডিং এড়ানো
অন্তঃপ্রজননের নেতিবাচক ফিটনেস ফলাফলের ফলে, মেরুদণ্ডী প্রজাতিগুলি অপ্রজনন এড়াতে প্রক্রিয়া বিকশিত করেছে।
সঙ্গমের আগে অপারেট করা অসংখ্য ইনব্রিডিং এড়ানোর প্রক্রিয়া বর্ণনা করা হয়েছে।ব্যাঙ এবং অন্যান্য অনেক উভচর প্রাণী প্রজনন সাইটের বিশ্বস্ততা প্রদর্শন করে।যে ব্যক্তিরা প্রজননের জন্য জন্মের পুকুরে ফিরে আসে তারা সম্ভবত সম্ভাব্য সঙ্গী হিসাবে ভাইবোনের মুখোমুখি হবে।যদিও অজাচার সম্ভব, বুফো আমেরিকান ভাইবোনরা খুব কমই সঙ্গম করে। এই ব্যাঙগুলি সম্ভবত ঘনিষ্ঠ আত্মীয়দের সঙ্গী হিসাবে সনাক্ত করে এবং সক্রিয়ভাবে এড়িয়ে চলে।পুরুষদের দ্বারা বিজ্ঞাপনের কণ্ঠস্বরকে ইঙ্গিত হিসাবে দেখায় যার দ্বারা মহিলারা তাদের আত্মীয়কে চিনতে পারে।
ইনব্রিডিং এড়ানোর প্রক্রিয়াগুলিও মিলনের পরবর্তী কাজ করতে পারে।গাপ্পিদের মধ্যে, নিষিক্তকরণ অর্জনের জন্য প্রতিদ্বন্দ্বী পুরুষদের শুক্রাণুর মধ্যে প্রতিযোগিতার উপর ভিত্তি করে ইনব্রিডিং এড়ানোর একটি পোস্ট-কপুলেটরি মেকানিজম ঘটে। একটি সম্পর্কহীন পুরুষ এবং একটি পূর্ণ ভাইবোন পুরুষ থেকে শুক্রাণুর মধ্যে প্রতিযোগিতায়, সম্পর্কহীন পুরুষের প্রতি পিতৃত্বের একটি উল্লেখযোগ্য পক্ষপাত পরিলক্ষিত হয়েছিল।
যখন স্ত্রী বালি টিকটিকি দুই বা ততোধিক পুরুষের সাথে সঙ্গম করে, তখন মহিলাদের প্রজনন ট্র্যাক্টের মধ্যে শুক্রাণুর প্রতিযোগিতা হতে পারে।মহিলাদের দ্বারা শুক্রাণুর সক্রিয় নির্বাচন এমনভাবে ঘটতে দেখা যায় যা মহিলাদের ফিটনেস বাড়ায়। এই নির্বাচনী প্রক্রিয়ার ভিত্তিতে, পুরুষদের শুক্রাণু যেগুলি মহিলার সাথে আরও বেশি দূরত্বের সম্পর্কযুক্ত, নিকটাত্মীয়দের শুক্রাণুর পরিবর্তে নিষিক্তকরণের জন্য অগ্রাধিকারমূলকভাবে ব্যবহার করা হয়। এই পছন্দটি প্রজনন বিষণ্নতা হ্রাস করে বংশধরদের ফিটনেস বাড়াতে পারে।
আউটক্রসিং
একই প্রজাতির সম্পর্কহীন বা দূরবর্তীভাবে সম্পর্কিত সদস্যদের সাথে মিলন সাধারণত বংশধরে ক্ষতিকর রিসেসিভ মিউটেশনগুলিকে মুখোশ করার সুবিধা প্রদান করে বলে মনে করা হয় (দেখুন হেটেরোসিস )।মেরুদণ্ডী প্রাণীরা ঘনিষ্ঠ অন্তঃপ্রজনন এড়াতে এবং আউটক্রসিং প্রচারের জন্য অসংখ্য বৈচিত্র্যময় প্রক্রিয়া গড়ে তুলেছে (দেখুন ইনব্রিডিং এড়ানো )।
অপ্রজনন বিষণ্নতা এড়ানোর উপায় হিসাবে আউটক্রসিং বিশেষ করে পাখিদের মধ্যে ভালভাবে অধ্যয়ন করা হয়েছে।উদাহরণ স্বরূপ, গ্রেট টিট ( পারাস মেজর) তে ইনব্রিডিং ডিপ্রেশন দেখা দেয় যখন ঘনিষ্ঠ আত্মীয়দের মধ্যে মিলনের ফলে সন্তান উৎপন্ন হয়।গ্রেট টিটের প্রাকৃতিক জনসংখ্যায়, তাদের জন্মস্থান থেকে ব্যক্তিদের বিচ্ছুরণ দ্বারা অপ্রজনন এড়ানো হয়, যা নিকটাত্মীয়ের সাথে মিলনের সম্ভাবনা হ্রাস করে।
বেগুনি-মুকুটযুক্ত ফেয়ারওয়েন মহিলারা সম্পর্কিত পুরুষদের সাথে জোড়ায় জোড়ায় অতিরিক্ত জোড়া সঙ্গম করতে পারে যা পরিবেশগত এবং জনসংখ্যার সীমাবদ্ধতা থাকা সত্ত্বেও অপ্রজননের নেতিবাচক প্রভাবকে কমাতে পারে।
সাউদার্ন পাইড ব্যাবলার কে দুটি উপায়ে অপ্রজনন এড়াতে দেখা যায়: ছড়িয়ে দেওয়ার মাধ্যমে এবং সঙ্গী হিসাবে পরিচিত গ্রুপের সদস্যদের এড়ানোর মাধ্যমে। যদিও পুরুষ এবং মহিলা উভয়ই স্থানীয়ভাবে ছড়িয়ে পড়ে, তারা সীমার বাইরে চলে যায় যেখানে জিনগতভাবে সম্পর্কিত ব্যক্তিদের সম্মুখীন হওয়ার সম্ভাবনা থাকে।তাদের গোষ্ঠীর মধ্যে, ব্যক্তিরা তখনই প্রজনন অবস্থান অর্জন করে যখন বিপরীত লিঙ্গের প্রজননকারী সম্পর্কহীন হয়।
পাখিদের মধ্যে সমবায় প্রজনন সাধারণত ঘটে যখন সন্তানসন্ততি, সাধারণত পুরুষরা, তাদের জন্মগত গোষ্ঠী থেকে বিচ্ছুরণে দেরি করে যাতে পরিবারের সাথে থাকে যাতে তারা ছোট আত্মীয়কে সাহায্য করে। মহিলা সন্তানরা খুব কমই বাড়িতে থাকে, দূরত্বে ছড়িয়ে পড়ে যা তাদের স্বাধীনভাবে বংশবৃদ্ধি করতে বা সম্পর্কহীন গোষ্ঠীতে যোগদান করতে দেয়।
পার্থেনোজেনেসিস
পার্থেনোজেনেসিস হল প্রজননের একটি প্রাকৃতিক রূপ যেখানে ভ্রূণের বৃদ্ধি এবং বিকাশ নিষিক্তকরণ ছাড়াই ঘটে।
স্কোয়ামেট সরীসৃপদের মধ্যে প্রজনন সাধারণত যৌন হয়, পুরুষদের একটি ZZ জোড়া লিঙ্গ নির্ধারণকারী ক্রোমোজোম থাকে এবং মহিলাদের একটি ZW জোড়া থাকে।যাইহোক, কলম্বিয়ান রেইনবো বোয়া ( এপিক্রেটস মৌরাস ), অ্যাগকিস্ট্রোডন কন্টোর্ট্রিক্স (কপারহেড সাপ) এবং অ্যাগকিস্ট্রোডন পিসিভোরাস (তুলার মুখের সাপ) সহ বিভিন্ন প্রজাতি ফ্যাকাল্টেটিভ পার্থেনোজেনেসিস দ্বারাও প্রজনন করতে পারে-অর্থাৎ, তারা যৌনতা থেকে পুনরায় স্যুইচ করতে সক্ষম। একটি অযৌন মোড-এর ফলে WW নারী বংশধর উৎপাদন হয়। ডব্লিউডব্লিউ নারী সম্ভবত টার্মিনাল অটোমিক্সিস দ্বারা উত্পাদিত হয়।
মোল সালামান্ডার একটি প্রাচীন (২.৪-৩.৮ মিলিয়ন বছর বয়সী) অলিঙ্গিক মেরুদণ্ডী বংশ। পলিপ্লয়েড অলিঙ্গিক মোল স্যালামান্ডার মহিলাদের মধ্যে, একটি প্রিমিয়োটিক এন্ডোমিটোটিক ঘটনা ক্রোমোজোমের সংখ্যা দ্বিগুণ করে।ফলস্বরূপ, দুটি মিয়োটিক বিভাজনের পরবর্তীতে উত্পাদিত পরিপক্ক ডিমগুলি মহিলা স্যালামান্ডারের সোম্যাটিক কোষগুলির মতোই প্লিডি থাকে।এই অলিঙ্গিক মহিলাদের মধ্যে মিয়োটিক প্রোফেজ এর সময় সিন্যাপসিস এবং পুনঃসংযোগ সাধারণত অভিন্ন বোন ক্রোমোজোমের মধ্যে এবং মাঝে মাঝে সমকামী ক্রোমোজোমের মধ্যে ঘটে বলে মনে করা হয়।এইভাবে সামান্য, যদি থাকে, জেনেটিক তারতম্য উত্পাদিত হয়।হোমিওলোগাস ক্রোমোজোমের মধ্যে পুনর্মিলন খুব কমই ঘটে, যদি না হয়। যেহেতু জেনেটিক প্রকরণের উত্পাদন দুর্বল, সর্বোত্তমভাবে, এই জীবগুলিতে মিয়োসিসের দীর্ঘমেয়াদী রক্ষণাবেক্ষণের জন্য যথেষ্ট সুবিধা প্রদানের সম্ভাবনা কম।
স্ব-নিষিক্তকরণ
দুটি কিলিফিশ প্রজাতি, ম্যানগ্রোভ কিলিফিশ ( ক্রিপ্টোলেবিয়াস মারমোরাটাস ) এবং ক্রিপ্টোলেবিয়াস হারমাফ্রোডিটাস, স্ব-নিষিক্ত করার জন্য একমাত্র পরিচিত মেরুদণ্ডী প্রাণী। তারা মিয়োসিস দ্বারা ডিম্বাণু এবং শুক্রাণু উভয়ই উত্পাদন করে এবং নিয়মিতভাবে স্ব-নিষিক্তকরণের মাধ্যমে পুনরুৎপাদন করে।এই ক্ষমতা দৃশ্যত অন্তত কয়েক লক্ষ বছর ধরে টিকে আছে। প্রতিটি স্বতন্ত্র হারমাফ্রোডাইট সাধারণত মাছের দেহের অভ্যন্তরে একটি ডিম্বাণু এবং একটি অভ্যন্তরীণ অঙ্গ দ্বারা উত্পাদিত একটি শুক্রাণুর মধ্যে একত্রিত হওয়ার মাধ্যমে নিজেকে নিষিক্ত করে। প্রকৃতিতে, প্রজননের এই পদ্ধতিটি ব্যক্তিদের সমন্বয়ে গঠিত অত্যন্ত সমজাতীয় রেখাগুলি তৈরি করতে পারে যা জিনগতভাবে অভিন্ন হয়, কার্যত একে অপরের সাথে অভিন্ন। যদিও অপ্রজনন, বিশেষত স্ব-নিষিক্তকরণের চরম আকারে, সাধারণত ক্ষতিকারক হিসাবে বিবেচিত হয় কারণ এটি ক্ষতিকারক রিসেসিভ অ্যালিলের প্রকাশের দিকে পরিচালিত করে, স্ব-নিষিক্তকরণ প্রতিটি প্রজন্মে নিষিক্তকরণের নিশ্চয়তা ( প্রজনন নিশ্চিতকরণ ) সুবিধা প্রদান করে।
জনসংখ্যার প্রবণতা
দ্য লিভিং প্ল্যানেট ইনডেক্স অনুসারে, ১৯৭০ এবং ২০১৪ সালের মধ্যে ১৬,৭০৪ জনসংখ্যার ৪,০০৫ মেরুদণ্ডী প্রাণী প্রজাতির ৬০% এর পতন হয়েছে। ১৯৭০ সাল থেকে, স্বাদুপানির প্রজাতি ৮৩% হ্রাস পেয়েছে এবং দক্ষিণ ও মধ্য আমেরিকায় গ্রীষ্মমন্ডলীয় জনসংখ্যা ৮৯% হ্রাস পেয়েছে। লেখকরা উল্লেখ করেছেন যে, "জনসংখ্যার পরিবর্তনের একটি গড় প্রবণতা মোট হারানো প্রাণীর গড় নয়।" ডব্লিওডব্লিওএফ এর মতে, এটি একটি ষষ্ঠ বড় বিলুপ্তির ঘটনা ঘটাতে পারে। জীববৈচিত্র্যের ক্ষতির পাঁচটি প্রধান কারণ হল ভূমি-ব্যবহারের পরিবর্তন, প্রাকৃতিক সম্পদের অতিরিক্ত শোষণ, জলবায়ু পরিবর্তন, দূষণ এবং আক্রমণাত্মক প্রজাতি ।
অরুনেন্দু দাস
অরুনেন্দু দাস (১৯৩৮ – ২ ফেব্রুয়ারি ২০১৯) বিংশ শতাব্দীর শেষের দিকে অলটারনেটিভ বাংলা গান রচনার অন্যতম পথিকৃৎ। যদিও মহীনের ঘোড়াগুলিকে প্রথম বাংলা ব্যান্ড হিসাবে বিবেচনা করা হয় তবে অরুনেন্দুই প্রথম ব্যক্তি যিনি নির্দিষ্টভাবে গীটার সহযোগে গাওয়ার জন্য বাংলা গান রচনা করেন, যে ধারাটি সময়ের সাথে সাথে ক্রমেই জনপ্রিয় হয়ে উঠেছে।
প্রাথমিক জীবন
অরুনেন্দু দাস ইয়াঙ্গুনে জন্মগ্রহণ করেন, যা সে সময় রেঙ্গুন নামে পরিচিত ছিল। তার পিতা যধুলাল দাস একজন চিকিৎসক এবং তার মাতা অমিয়বালা দাস একজন গৃহিণী। দ্বিতীয় বিশ্বযুদ্ধ শুরু হওয়ার পর ডা. দাস তার পরিবারকে রেঙ্গুন থেকে বাংলাদেশের বিক্রমপুরের বজ্রযোগিনী গ্রামে নিয়ে যান। দাস পরিবারের ছয় সন্তানের (চার বোন ও দুই ভাই) একজন অরুনেন্দু দাস, তার শৈশবের বছরগুলো বাংলাদেশে অতিবাহিত করেন।
অরুনেন্দু কলকাতার ভবানীপুর মিত্র ইনস্টিটিউশনের স্কাউট গ্রুপের সদস্য ছিলেন এবং ১৯৫৫ সালের গ্রীষ্মে পুরীতে (ওড়িশা) একটি ক্যাম্পিং ট্রিপে অংশ নেন। সেখানে অন্যান্য স্কাউট দলের সাথে সঙ্গীত প্রতিযোগিতার সময়, তার নিজস্ব গান রচনার কথা মাথায় আসে। তিনি সমসাময়িক জনপ্রিয় গান 'উজ্জ্বল এক ঝাঁক পায়রা' এর সুর ব্যবহার করে, নিজের লিরিক প্রয়োগ করে 'চঞ্চল এক দল স্কাউট ভাই' গানটি রচনা করেন।
বিই কলেজে থাকাকালীন অরুনেন্দু আসলে হাওয়াইয়ান গিটার বাদক হিসেবেই বেশি প্রশংসিত হন এবং তিনি নিজেই স্বীকার করেছেন যে তিনি কখনও জনসম্মুখে গান গাইতে সাহস করেননি। হেমন্ত মুখোপাধ্যায়, প্রতিমা বন্দ্যোপাধ্যায়, সন্ধ্যা মুখোপাধ্যায়, মান্না দে, শ্যামল মিত্র, সতীনাথ মুখোপাধ্যায় ও মানবেন্দ্র মুখোপাধ্যায়ের মতো বাঙালি গায়কদের দ্বারা অনুপ্রাণিত হলেও তিনি কখনও গান গেয়ে ক্যারিয়ার গড়তে চাননি, তিনি নিজের আনন্দের জন্য গান লিখতেই ভালোবাসতেন।
তার অধিকাংশ গানই ব্যক্তিগত এবং মূলত ষ্টীল গিটারের কর্ড সম্পর্কে তার সদ্য অর্জিত জ্ঞানের চর্চা ও তার ঘনিষ্ঠ বন্ধুদের শোনানোর জন্য রচিত। তিনি বিভিন্ন পাশ্চাত্য ক্লাসিক গানের অসংখ্য "প্যারোডি" সংস্করণ রচনা করে যথেষ্ট জনপ্রিয়তা অর্জন করেন। এই সময় অরুনেন্দু ধ্রুপদী স্প্যানিশ গিটার নিয়ে চর্চা শুরু করেন, যা কলকাতায় তখন ততটা সহজলভ্য ছিল না এবং পার্ক স্ট্রীট এলাকার পানশালা ও অ্যাংলো-ভারতীয় সম্প্রদায়ের কিছু সদস্যের মধ্যেই এর ব্যবহার সীমাবদ্ধ ছিল।
ইংল্যান্ডে
অরুনেন্দু ষাটের দশকের শেষের দিকে ইংল্যান্ডে যান এবং সমসাময়িক আমেরিকান এবং ইংরেজি জনপ্রিয় গানের কথা দ্বারা চমৎকৃত হন। অক্সফোর্ডশায়ারের বাইসেস্টারের স্থপতি হিসেবে বসবাসকালীন, তিনি সেখানকার একটি ফোক ক্লাবে যোগ দেন। সেখানকার সঙ্গীত পরিবেশনকারী ও অতিথি শিল্পীদের কাছ থেকে তিনি গিটারের কিছু কৌশল আয়ত্ত করেন। তিনি অনুভব করেন যে এই কৌশলগুলি বাংলা গীতি রচনায় প্রয়োগ করা যেতে পারে এবং ফলস্বরূপ সেইসব সুর এবং ছন্দ অনুযায়ী বাংলায় গান লিখতে শুরু করেন। তার তুতো ভাই প্রসান্ত দে (হাবুল) সে সময় বিই কলেজের স্থাপত্যের ছাত্র এবং একজন দক্ষ ফোক গিটারিস্ট ছিলেন। তিনি ১৯৭০-এর দশকে কলেজ ক্যাম্পাসের ভেতরে-বাইরে সেই গানগুলিকে জনপ্রিয় করে তোলেন।
মহীনের ঘোড়াগুলি
অরুনেন্দুর গান কখনই বৃহত্তর শ্রোতাদের জন্য ছিল না এবং ১৯৮৭-এর দশকের প্রথম দিকে গৌতম চট্টোপাধ্যায় মুর এভিনিউতে (কলকাতা) তাঁর বাসভবনে যাওয়া অবধি এমনটাই সত্যি ছিল। গৌতমের এক ছোট ভাই প্রদীপ চট্টোপাধ্যায় (বুলা), একজন প্রতিভাবান সঙ্গীতজ্ঞ, বিমূর্ত গীতিকার এবং বহির্মুদ্রাবাদী, ১৯৭০ এর দশকে বিই কলেজে পড়াশোনা করেছিলেন এবং তিনি অরুনেন্দুর বেশ কিছু গান গৌতমকে শোনান। গৌতম সেগুলো এতটাই পছন্দ করেন যে তার গানের দল মহীনের ঘোড়াগুলির নামে প্রকাশিত বাংলা গানের চারটি সংকলনেই অরুনেন্দুর গানগুলি অন্তর্ভুক্ত করেন। মহীনের ঘোড়াগুলির প্রত্যাবর্তনকারী প্রথম অ্যালবাম "আবার বছর কুড়ি পরে " প্রকাশের সময় প্রকাশিত পুস্তিকায় অরুনেন্দুকে মহীনের ঘোড়াগুলির পূর্বসূরী হিসেবে উল্লেখ করা হয়েছে। তার গানগুলো "ঝরা সময়ের গান ", "মায়া " এবং "ক্ষ্যাপার গান " অ্যালবামেও অন্তর্ভুক্ত করা হয়।
অরুনেন্দু সর্বদা তার গানগুলোকে "ছয় তারের গান" হিসেবে উল্লেখ করতে পছন্দ করতেন, কেননা এগুলো রচনার পেছনে প্রধান অনুপ্রেরণা ছিল মৃদু ধাচের বাংলা গানের সাথে গিটারের সম্মিলনের মাধ্যমে ১৯৬০ ও ১৯৭০-এর দশকে আন্তর্জাতিক বাজারে জনপ্রিয় গানগুলোর সাথে বাংলা সঙ্গীতের সামঞ্জস্য ঘটানো। ২০০৪ সালে কলকাতার প্রেস্তো স্টুডিও কর্তৃক "অরুনদার গান" নামে তাঁর কিছু গানের একটি সিডি প্রকাশ করা হয়।
রনি স্ক্রুওয়ালা
রনি স্ক্রুওয়ালা (জন্মঃ ৮ সেপ্টেম্বর ১৯৫৬) হচ্ছেন ভারতের একজন চলচ্চিত্র প্রযোজক। ১৯৯০ সালে তিনি ইউটিভি গ্রুপ নামে একটি প্রযোজনা প্রতিষ্ঠান গড়ে তোলেন যেটা দ্বারা চলচ্চিত্র এবং টেলিভিশন নাটক বানানো হয়েছে। এই প্রতিষ্ঠানটি ২০১২ সালে ভেঙে দিয়ে ২০১৪ সালে আরএসভিপি মুভিজ নামের আরেকটি প্রতিষ্ঠান গড়ে তোলেন রনি।
পূর্ব জীবন এবং শিক্ষা
রনি ১৯৫৬ সালে মুম্বাইের একটি পার্সি পরিবারে জন্মগ্রহণ করেন। তিনি মুম্বাইয়ের ক্যাথেড্রাল অ্যান্ড জন কনোন স্কুলে পড়াশোনা করেন। শুরুতে তিনি একটি দাঁতব্রাশ নির্মাণ কারখানা খুলেছিলেন; পরে তিনি চলচ্চিত্র এবং নাটক বানানোর কাজ শুরু করেন। এর আগে আশির দশকে তিনি ক্যাবল টিভির ব্যবসা করতেন যখন ভারতে শুধু দূরদর্শন নামের একটি চ্যানেল ছিলো।
স্কিনা চেরি
স্কিনা কানাডায় উৎপন্ন চেরির একটি জাত।
আবাদ ইতিহাস
স্কিনার জাতটি দুটি নামবিহীন সংকরায়িত চেরির সংকর জাত হিসাবে তৈরি হয়েছিল। মাতৃ জাতদুটোর মধ্যে একটি (2N-60-7) ছিল ভ্যান ও স্টেলা জাতের সংকর এবং অন্যটি (2N-38-22) ছিল বিং ও স্টেলা জাতের সংকর। ভ্যান চেরির প্রায় ১৪-১৬ দিন পরে পরিপক্ব একটি উচ্চমানের গতমৌসুমী চেরি সরবরাহ করার উদ্দেশ্যে ব্রিটিশ কলাম্বিয়ার সামারল্যান্ডের প্যাসিফিক এগ্রি-ফুড রিসার্চ সেন্টারে এটির উৎপত্তি হয়েছিল। ক্রসটি তৈরি হয়েছিল ১৯৭৬ সালে এবং নির্বাচিত হয়েছিল ১৯৭৬ সালে।
গাছের বৈশিষ্ট্য
স্কিনা চেরির গাছগুলো মাঝারি ফুলের ঘনত্বের হয় এবং অনেকটা জায়গাজুড়ে ছড়িয়ে পড়ে। ল্যাপিন্স জাতের চেরির তুলনায় এটির চাষবাস করা তুলনামূলক সহজ বলে বিবেচিত হয়। মাতৃজাত স্টেলা চেরির মতো এটিও স্ব-উর্বর । এটি বিংয় চেরির থেকে প্রায় ৪-৫ দিন পরে প্রস্ফুটিত হয়।
বগুড়া-৩
সীমানা
বগুড়া-৩ আসনটি বগুড়া জেলার আদমদীঘি উপজেলা ও দুপচাঁচিয়া উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে নূরুল ইসলাম তালুকদার বিনা প্রতিদ্বন্দ্বিতায় নির্বাচিত হন।
বেরেজিল থিয়েটার
থাম্ব| ইউক্রেনের থিয়েটার, মিউজিক এবং সিনেমা আর্টস যাদুঘর থেকে বেরেজিল থিয়েটারের পোস্টার বেরেজিল থিয়েটার ছিল লেস কুরবাস দ্বারা প্রতিষ্ঠিত একটি অ্যাভান্ট-গার্ড সোভিয়েত ইউক্রেনীয় থিয়েটার ট্রুপ। এটি ১৯২২ থেকে ১৯৩৩ সাল স্থায়ী ছিল। এর আদি বাড়ি কিয়েভে ছিল, কিন্তু ১৯২৬ সালে এটি খারকিভে স্থানান্তরিত হয়। আর্টিস্টিক অর্গানাইজেশন বেরেজিল' নামেও পরিচিত, কোম্পানিটি বেশ কয়েকটি স্টুডিও, একটি জার্নাল, জাদুঘর এবং থিয়েটার স্কুল অন্তর্ভুক্ত করে। ১৯২৭ সালে, কুরবাস এবং বেরেজিল ইউক্রেনীয় নাট্যকার মাইকোলা কুলিশের সাথে ঘনিষ্ঠভাবে সহযোগিতা শুরু করেন। কুলিশের শেষ নাটক মাকলেনা গ্রাসা নির্মাণের পর কুরবাসকে শিক্ষা মন্ত্রণালয় নির্বাসনে পাঠায়। সরকার তখন থিয়েটারটির নামকরণ করে তারাস শেভচেঙ্কো থিয়েটার ।
গিরনারের কেসর আম
গিরনারের কেসর আম হলো পশ্চিম ভারতের গুজরাতে র গিরনারের পাহাড়ের পাদদেশে জন্মানো এক ধরনের আম। এই আমটির নাম গির কেসর বা অনেক সময় কেসর নামেও পরিচিত। এই আমের শাঁস উজ্জ্বল কমলা রঙের  জন্য বিশেষভাবে পরিচিত। ২০১১ সালে এই আমটিকে বিশেষ ভৌগোলিক নির্দেশক পণ্যের  মর্যাদা দেওয়া হয়েছিল।
ইতিহাস
১৯৩১ সালে গির কেসর আমটির প্রথম ফলন হয়। বনথালীর জুনাগড় উজির সেল ভাই এই আমটি প্রথম ফলিয়েছিলেন। এরপর গিরনার পাদদেশে জুনাগড় লাল ডোরি খামারে প্রায় ৭৫ টি জোড় কলমের চারা রোপণ করা হয়েছিল। কথিত আছে, ১৯৩৪ সালে থেকে আমটি "কেশর" নামে পরিচিত ছিল যখন জুনাগড়ের তৃতীয় নবাব মুহাম্মদ মহাবত খান এই আমের শাঁসের কমলা রঙ দেখে বলেছিলেন যে "এটিই কেসর"। জাফরানে র হিন্দি হলো কেশর।
উৎপাদন
সাধারণত বর্ষাকালের পর অক্টোবর মাসের কাছাকাছি থেকে এই প্রজাতির আমের চাষ  চাষ শুরু হয় এবং এপ্রিল মাসে গির কেশর আম বাজারে চলে আসে। গির কেশর আম ফলের মধ্যে বেশ দামি।
ভৌগোলিক নির্দেশক
গুজরাত অ্যাগ্রো ইন্ডাস্ট্রিজ কর্পোরেশন (জিএআইসি) লিমিটেড গির কেসর আমটিকে ভৌগোলিক নির্দেশক (জিআই) পণ্য হিসাবে নিবন্ধনের প্রস্তাব দিয়েছে।  ২০১০ সালে জুনাগড় কৃষি বিশ্ববিদ্যালয় আবেদন করার পরে, ২০১১ সালে চেন্নাইয়ের ভৌগোলিক নির্দেশক (জিআই) রেজিস্ট্রি দ্বারা গির কেশর আম ভৌগোলিক নির্দেশক সামগ্রী হিসেবে স্বীকৃতি পায়। "গির কেশর" নামটিকে এই অঞ্চলে জন্মানো আমের পণ্য বলে স্বীকৃতি দেওয়া হয়। এটি গুজরাতের প্রথম কৃষি পণ্য এবং ভারতের দ্বিতীয় আমের জাত (উত্তর প্রদেশের দশেরি আমের পরে) হিসাবে জিআই পণ্য বলে স্বীকৃতি  অর্জন করেছেI
টোক ইউনিয়ন
টোক ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।
অবস্থান
পূর্ব - দক্ষিণ  দিকে  ব্রম্মপুত্র নদীর   শেষ সীমানা  পর্যন্ত। উত্তর দিকে মঠখোলা বাজার এর আগে অব্দি। পশ্চিমে বরমী বাজার দক্ষিণ  - পশ্চিমে বারিষাব ইউনিয়ন। টোক ইউনিয়নের ৩(তিন) দিকে  (শীতলক্ষ্যা, ব্রক্ষ্মপুত্র ও পুরাতন ব্রক্ষ্মপুত্র) গিড়ে রেখেছে ১(এক) দিকে বারিষাব ইউনিয়ন।
শিক্ষা প্রতিষ্ঠান
শিক্ষা প্রতিষ্ঠানের তালিকা
ধর্মীয় প্রতিষ্ঠান
টোক ইউনিয়নে ৫৯ টি মসজিদ আছে।
ট্রেভর বেইলি
ট্রেভর এডওয়ার্ড বেইলি, সিবিই (Trevor Bailey; জন্ম: ৩ ডিসেম্বর, ১৯২৩ - মৃত্যু: ১০ ফেব্রুয়ারি, ২০১১) এসেক্সের ওয়েস্টক্লিফ-অন-সী এলাকায় জন্মগ্রহণকারী বিখ্যাত টেস্ট ক্রিকেট তারকা, ক্রিকেট লেখক ও ধারাভাষ্যকার ছিলেন। ইংল্যান্ড ক্রিকেট দলের অন্যতম সদস্য ছিলেন ট্রেভর বেইলি। দলে তিনি মূলতঃ অল-রাউন্ডার ছিলেন। তবে দক্ষতা থাকলেও তার ব্যাটিংশৈলী তেমন দর্শনীয় ছিল না। এ প্রসঙ্গে বিবিসি স্মৃতিচারণমূলক বক্তব্য প্রদান করে যে, দর্শকদের বিনোদনের তুলনায় দলের মাঝেই বিরক্তিকর পরিবেশ সৃষ্টি করতো। তার রক্ষণাত্মক দৃষ্টিভঙ্গীর কারণেই ‘বার্নাকল বেইলি’ ডাকনামে পরিচিতি পেয়েছেন তিনি। তাস্বত্ত্বেও আন্তর্জাতিক ক্রীড়াঙ্গনে বিশ্বের অন্যতম সেরা অল-রাউন্ডারের মর্যাদা পেয়েছেন।
প্রারম্ভিক জীবন
এসেক্সের ওয়েস্টক্লিফ-অন-সী এলাকায় বেইলি জন্মগ্রহণ করেন। নৌদপ্তরে তার বাবা চাকরি করতেন। বেইলি সাদামাটা জীবনধারায় গড়ে উঠেন। পরিবারটি লেই-অন-সী এলাকার অর্ধ-সংযুক্ত গৃহে বসবাস করতো। সপ্তাহে ১২ শিলিংয়ের বিনিময়ে এক ব্যক্তি তাদেরকে সহায়তায় নিযুক্ত ছিলেন। তবে তাদের নিজস্ব কোন গাড়ী ছিল না। সাগর তীরবর্তী এলাকায় তিনি প্রথম ক্রিকেট খেলা শিখতে শুরু করেন।
ক্রীড়ায় বৃত্তিলাভ করে তিনি অ্যালেন কোর্ট প্রিপ স্কুলে ভর্তি হন। সেখানে তিনি সাবেক এসেক্স অধিনায়ক ডেনিস উইলকক্সের কাছ থেকে ক্রিকেট খেলা শিখেন। এরপর ডালউইচ কলেজে চলে যান। সেখানে তার প্রথম বছরে মাত্র ১৪ বছর বয়সে ডালউইচের প্রথম ক্রিকেট একাদশ দলের সদস্যতা লাভ করেন। ১৯৩৯ ও ১৯৪০ সালে বিদ্যালয়ের ব্যাটিং ও বোলিং গড়ে শীর্ষ স্থান অধিকার করেন। ১৯৪১ সালে অধিনায়কত্ব লাভ করেন। ১৯৪২ সালে ডালউইচের শেষ বছরে আবারো তিনি গড়ে শীর্ষ ছিলেন।
খেলোয়াড়ী জীবন
জুন, ১৯৪৯ সালে সফরকারী নিউজিল্যান্ডের বিপক্ষে তার টেস্ট অভিষেক ঘটে। হেডিংলিতে অনুষ্ঠিত প্রথম খেলাতেই তিনি বাজিমাৎ করেন। ১১৮ রান দিয়ে ৬ উইকেট দখল করেন। ১৯৪৯ থেকে ১৯৫৯ সময়কালে ইংল্যান্ডের পক্ষে ৬১ টেস্টে অংশগ্রহণের সুযোগ পান। ডানহাতি ফাস্ট-মিডিয়াম বোলার, নির্ভরযোগ্য ডানহাতি ব্যাটসম্যান ও দক্ষ ফিল্ডার হিসেবে বেশ সুনাম কুড়িয়েছেন। প্রায়শঃই তিনি স্লিপ কিংবা লেগ গালি অঞ্চলে অবস্থান করতেন। অ্যালেক বেডসার ও পরবর্তীতে ফ্রেড ট্রুম্যান, ব্রায়ান স্ট্যাদাম ও ফ্রাঙ্ক টাইসনের ফাস্ট-বোলিংয়ের সাথে তার সুইং বোলিংয়ে বেশ মিল ছিল। ২৯ গড়ে ১৩২ উইকেট নেন। প্রায় ৩০ গড়ে রান সংগ্রহ করেন। অপরাজিত ১৩৪ রান করেন ও ৩২ ক্যাচ নেন।
সুদৃঢ়চিত্তে রক্ষণাত্মক ব্যাটিং করে স্মরণীয় হয়ে রয়েছেন তিনি। ১৯৫৩ সালে লর্ডসে অনুষ্ঠিত দ্বিতীয় টেস্টে অস্ট্রেলিয়ার বিপক্ষে ইংল্যান্ড সমূহ পরাজয়ের মুখোমুখি হলে পঞ্চম উইকেট জুটিতে উইলি ওয়াটসনকে সাথে নিয়ে রক্ষণাত্মক কৌশল অবলম্বন করেন। এ দুইজন বোলারদের মোকাবেলা করে চার ঘণ্টারও অধিক সময় অতিবাহিত করলে খেলাটি ড্রয়ে পরিণত হয়। ২৫৭ মিনিটে ৭১ তুলেন। ঐ সিরিজেরই চতুর্থ টেস্টে গুরুত্বপূর্ণ ভূমিকা পালন করে ইংল্যান্ডকে ১-০ ব্যবধানে পিছিয়ে পড়া থেকে রক্ষা করেন। এরফলে অ্যাশেজ নিজেদের দখলে রাখতে সমর্থ হয়। শেষদিনের দ্বিতীয় ইনিংসে ইংল্যান্ডের শুরু হয় ১৭৭/৫ দিয়ে। তারা কেবলমাত্র ৭৮ রানে এগিয়ে ছিল। বেইলি ২৬২ মিনিটে মাত্র ৩৮ রান তুলেন। অস্ট্রেলিয়া মাত্র ১১৫ মিনিটে ১৭৭ রান তুলে। হাতে সাত উইকেট ও ৪৫ মিনিটে ৬৬ রানের লক্ষ্যমাত্রায় থাকাকালে তিনি দীর্ঘ দূরত্ব নিয়ে বোলিং করলে ওভার রেটে চাপ পড়তে থাকে। এছাড়াও তিনি লেগ স্ট্যাম্প বরাবরে নেতিবাচকভাবে বেশ দূরত্বে বোলিং করেন। এরফলে অস্ট্রেলিয়া ৩০ রান দূরে থাকে ও খেলাটি ড্রয়ের দিকে চলে যায়। পঞ্চম ও চূড়ান্ত টেস্টে ইংল্যান্ড জয় পেলে তারা অ্যাশেজ করায়ত্ত্ব করে।
১৯৫৩-৫৪ মৌসুমে ওয়েস্ট ইন্ডিজ সফরে যান। জ্যামাইকার কিংস্টনে অনুষ্ঠিত সিরিজের পঞ্চম টেস্টের প্রথম ইনিংসে চমৎকার বোলিং করেন। ব্যাটিং সহায়ক পিচে আউটসুইংয়ের মাধ্যমে তিনি তার সেরা বোলিং পরিসংখ্যান ৭/৩৪ করেন। এরফলে ওয়েস্ট ইন্ডিজ দল ১৩৯ রানে অল-আউট হয়। তবে, গ্রাউন্ডসম্যান আশাবাদী ছিলেন যে স্বাগতিক দল ৭০০ রান তুলতে সক্ষম। খেলায় ইংল্যান্ড জয়ী হলে সিরিজটি ২-২ ড্র হয়। ঐ সফরে তিনি দলের সহঃ অধিনায়কের মর্যাদা পান। কিন্তু দূর্ভাগ্যজনকভাবে তিনি কখনো ইংল্যান্ড দলের অধিনায়কত্ব করার সুযোগ পাননি।